**JEGYZŐKÖNYV**

Készült 2021. augusztus 31. napján 14.00 órakor Tormás Községi Önkormányzat Képviselő-testületének rendkívüli ülésén.

**Jelen vannak:**

* Bagány József polgármester
* Kiss Vilma alpolgármester
* Bagány Erika képviselő
* Völgyi Róbertné képviselő, RNÖ elnök

**Meghívottak:**

* Ranyhóczkiné Ács Andrea jegyző

**Jegyzőkönyvvezető:** Ranyhóczkiné Ács Andrea

Bagány József polgármester köszönti a megjelenteket. Megállapítja, hogy a képviselő‑testület határozatképes létszámban megjelent. A polgármester ismerteti a napirendi pontokat, melyet a képviselő-testület 4 igen, ellenszavazat nélkül (4:0) az alábbiak szerint fogadott el:

1. **Gördülő fejlesztési terv elfogadásáról döntéshozatal**

 Előadó: Bagány József polgármester

**NAPIRENDI PONTOK TÁRGYALÁSA**

1. **Gördülő fejlesztési terv elfogadásáról döntéshozatal**

 Előadó: Bagány József polgármester

Bagány József polgármester elmondta, hogy a tavalyi évhez hasonlóan az idén is elkészült a vízmű beruházási és fejlesztési terve az elkövetkező 15 évre. Középtávú tervekben szerepel az ivóvízhálózat rekonstrukciója, hosszú távú tervekben pedig a szivattyúk felújítása, pótlása és az erősáramú berendezések, hálózatok rekonstrukciói. A munkálatok forrása a korábbi években felhalmozott eszközhasználati díj lesz. Ezen kívül a rendkívüli helyzetből adódó feladatok azonnali elvégzését tervezi a szolgáltató.

Megkérdezte a képviselő-testület tagjait, elfogadják-e tervdokumentációt.

A képviselő-testület rövid tanácskozás után 4 igen szavazattal, ellenszavazat nélkül (4:0) - következő határozatot hozta:

**Tormás Község Képviselő-testülete**

**8/2021.(VIII.31.) sz. határozata**

2022-2036. évi Gördülő Fejlesztési Terv elfogadásáról

**Tormás Község Önkormányzat** Képviselő Testülete, mint a 11-22424-1-002-00-00 MEKH kóddal rendelkező DRV\_V\_626\_Baranyaszentgyörgy-Tormás vízmű ellátásért felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által a 2022-2036. időszakra elkészített Gördülő Fejlesztési Terv felújítási-pótlási és beruházási tervrészét elfogadja és a Gördülő Fejlesztési Tervben meghatározott, 2022. évre vonatkozó munkálatokat a DRV Zrt-től megrendeli.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX. törvény ide vonatkozó szabályozásai szerint. A gördülő fejlesztési terv beruházási tervrészének ellátásért felelős által kezdeményezett módosítása esetén a DRV Zrt-t a törvény véleményezési jogkörrel jogosítja fel.

Egyúttal felhatalmazza polgármestert, hogy a szükséges nyilatkozatokat aláírja.

Határidő: azonnal

Felelős: Bagány József polgármester

A képviselő-testület 4 igen szavazattal, ellenszavazat nélkül (4:0) - következő határozatot hozta:

**Tormás Község Képviselő-testülete**

**9/2021.(VIII.31.) sz. határozata**

2022-2036. évi Gördülő Fejlesztési Tervvel kapcsolatos meghatalmazásról

Tormás Község Önkormányzata Képviselő-testülete, mint a 11-22424-1-002-00-00 MEKH kóddal rendelkező DRV\_V\_626\_Baranyaszentgyörgy-Tormás vízmű megnevezésű víziközmű-rendszer Ellátásért Felelőse, a víziközmű-szolgáltatásról szóló 2011. évi CCIX. törvény 11. § szerint felhatalmazzuk a polgármestert, hogy a gördülő fejlesztés terv beruházási tervrészével kapcsolatos feladatok elvégzésével a Dunántúli Regionális Vízmű Zrt.-t hatalmazza meg.

Határidő: azonnal

Felelős: Bagány József polgármester

Több napirend nem volt, Bagány József polgármester megköszönte mindenkinek a részvételt és az ülést 14.25 órakor bezárta.

k.m.f.

Bagány József Ranyhóczkiné Ács Andrea

polgármester jegyző